කිරිබත්ගොඩ, වේවැල්දූව ප්‍රදේශයේ පවත්වාගෙන ගිය ව්‍යාජ හැඳුනුම්පත් සහ ලිපි ලේඛන සකසන ස්ථානයක් ඊයේ (25) වටලා තිබෙනවා.කිරිබත්ගොඩ පොලිස් ස්ථානයට ලද තොරතුරකට අනුව මෙම වැටලීම සිදුකර ඇති අතර එහිදී 66 හැවිරිදි වියේ පසුවන අයෙක් අත්අඩංගුවට ගත් බවයි පොලිස් මාධ්‍ය ප්‍රකාශකවරයා සඳහන් කළේ.එහිදී ව්‍යාජ ලෙස සකසන ලද හැඳුනුම්පත් 05ක්, රියදුරු බලපත්‍රයක්, ව්‍යාජ ලිපි ලේඛන සැකසීමට යොදාගන්නා අමුද්‍රව්‍ය ඇතුළු තවත් උපකරණ රැසක් සොයා ගැනීමට හැකිව තිබෙනවා.අත්අඩංගුවට ගැනුණු සැකකරු අද (26) දින මහර අධිකරණය හමුවට ඉදිරිපත් කිරීමට නියමිතයි.